CELEX: 62017TA0275
Language: fi
Date: 2018-07-13 00:00:00
Title: Asia T-275/17: Unionin yleisen tuomioistuimen tuomio 13.7.2018 – Curto v. parlamentti (Henkilöstö — Parlamentin jäsenten valtuutetut avustajat — Henkilöstösääntöjen 24 artikla — Avustamispyyntö — Henkilöstösääntöjen 12 a artikla — Työpaikkakiusaaminen — Euroopan parlamentin jäsenten valtuutettujen avustajien parlamentin jäsenistä tekemiä työpaikkahäirintää koskevia valituksia ja työpaikkahäirinnän ehkäisemistä käsittelevä neuvoa-antava komitea — Avustamispyynnön hylkäämispäätös — Arviointivirhe — Avustamisvelvollisuuden laajuus — Hallinnollisen menettelyn kesto — Kohtuullinen aika — Kieltäytyminen luovuttamasta neuvoa-antavan komitean laatimia raportteja)

24.9.2018   
            
            
               FI
            
            
               Euroopan unionin virallinen lehti
            
            
               C 341/15
            
         
      Unionin yleisen tuomioistuimen tuomio 13.7.2018 – Curto v. parlamentti
      (Asia T-275/17) (1)
      
      ((Henkilöstö - Parlamentin jäsenten valtuutetut avustajat - Henkilöstösääntöjen 24 artikla - Avustamispyyntö - Henkilöstösääntöjen 12 a artikla - Työpaikkakiusaaminen - Euroopan parlamentin jäsenten valtuutettujen avustajien parlamentin jäsenistä tekemiä työpaikkahäirintää koskevia valituksia ja työpaikkahäirinnän ehkäisemistä käsittelevä neuvoa-antava komitea - Avustamispyynnön hylkäämispäätös - Arviointivirhe - Avustamisvelvollisuuden laajuus - Hallinnollisen menettelyn kesto - Kohtuullinen aika - Kieltäytyminen luovuttamasta neuvoa-antavan komitean laatimia raportteja))
      (2018/C 341/26)
      Oikeudenkäyntikieli: englanti
      
         Asianosaiset
      
      
         Kantaja: Michela Curto (Genova, Italia) (edustajat: asianajajat L. Levi ja C. Bernard-Glanz)
      
         Vastaaja: Euroopan parlamentti (asiamiehet: O. Caisou-Rousseau, E. Taneva ja M. Rantala)
      
         Oikeudenkäynnin kohde
      
      SEUT 270 artiklaan perustuva kanne, jossa vaaditaan yhtäältä kumoamaan parlamentin 30.6.2016 päivätty päätös, jossa kyseisen toimielimen työsopimusten tekemiseen valtuutettu viranomainen hylkäsi kantajan 14.4.2014 esittämän avustamispyynnön, ja toisaalta vaaditaan korvausta vahingosta, jota kantaja väittää kärsineensä, kun kyseinen viranomainen laiminlöi Euroopan unionin virkamiehiin sovellettavien henkilöstösääntöjen 24 artiklassa säädetyn avustamisvelvollisuuden, muun muassa sen perusteella, että menettely on kestänyt kohtuuttoman kauan.
      
         Tuomiolauselma
      
      
                  1)
               
               
                  Euroopan parlamentin 30.6.2016 päivätty päätös, jossa kyseisen toimielimen työsopimusten tekemiseen valtuutettu viranomainen hylkäsi Michela Curton 14.4.2014 esittämän avustamispyynnön, kumotaan.
               
            
                  2)
               
               
                  Parlamentti velvoitetaan korvaamaan Michela Curtolle henkisestä kärsimyksestä 10 000 euron suuruinen summa viivästyskorkoineen, jotka lasketaan nyt annettavan tuomion julistamispäivästä lähtien Euroopan keskuspankin (EKP) perusrahoitusoperaatioille vahvistaman korkokannan mukaisesti.
               
            
                  3)
               
               
                  Parlamentti velvoitetaan korvaamaan oikeudenkäyntikulut.
               
            
         (1)  EUVL C 239, 24.7.2017.